smcproject/ml-wiki-sentences huggingface dataset:
രവീന്ദ്രൻ 530 പട്ടയങ്ങളാണ് കൊടുത്തിട്ടുള്ളതെങ്കിലും, ആയിരക്കണക്കിനു പട്ടയങ്ങൾ രവീന്ദ്രന്റെ കള്ളയൊപ്പിട്ട്‌ ദേവികുളം താലൂക്കിൽ വിതരണം ചെയ്‌തിരുന്നതായി വിജിലൻസ്‌ കണ്ടെത്തുകയും ചെയ്‌തു.
വിരമിക്കലിനു ശേഷമുള്ള രവീന്ദ്രന്റെ  ജീവിതം
2003-ൽ ഔദ്യോഗികസേവനത്തിൽ നിന്ന് വിരമിച്ച പട്ടയം രവീന്ദ്രൻ, പിന്നീട് 2013-ൽ ബി.ജെ.പി.യുടെ സംസ്ഥാനക്കമ്മറ്റിയംഗവുകയും, ഇടുക്കിയിൽ ബി.ജെ.പി. നടത്തുന്ന പട്ടയസമരത്തിന്റെ നേതൃത്വമേറ്റെടുക്കുകയും ചെയ്തിരുന്നു .
രവീന്ദ്രൻ തന്നെയും സ്വന്തം സ്ഥലത്തിന് പട്ടയം ലഭിക്കാൻ ശ്രമിച്ചുകൊണ്ടിരിക്കുന്ന വ്യക്തിയുമാണ് .
2007-ൽ വിവാദമുണ്ടായ അവസരത്തിൽ താൻ നൽകിയ പട്ടയങ്ങളെല്ലാം നിയമാനുസൃതമാണെന്നായിരുന്നു എന്ന് രവീന്ദ്രൻ വാദിച്ചു.
ഒന്നുകിൽ എല്ലാ പട്ടയവും റദ്ദാക്കുകയും തന്നെ ജയിലിലടയ്ക്കുകയും ചെയ്യണം അല്ലെങ്കിൽ, പട്ടയത്തിന്റെ സാധുത പരസ്യമായി വെളിപ്പെടുത്തണം എന്ന് രവീന്ദ്രൻ ആവശ്യപ്പെട്ടിരുന്നു.
രവീന്ദ്രനാഥ ടാഗോർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Rabindranath_Tagore_Medical_College
ഇന്ത്യൻ സംസ്ഥാനമായ രാജസ്ഥാനിലെ ഉദയ്പൂർ നഗരത്തിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജാണ് രവീന്ദ്രനാഥ ടാഗോർ മെഡിക്കൽ കോളേജ് .
ആർ‌എൻ‌ടി മെഡിക്കൽ കോളേജ് എന്നും അറിയപ്പെടുന്നു.
ഉദയ്പൂരിലെ ഹിസ് ഹൈനസ് മുൻ മഹാരാണ സംഭാവന ചെയ്ത കെട്ടിടത്തിലാണ് 1961 ൽ കോളേജ് സ്ഥാപിതമായത്.
സാലമ്പർ റാവു സംഭാവന ചെയ്ത മറ്റൊരു ചരിത്ര കൊട്ടാരത്തിലാണ് അഡ്മിനിസ്ട്രേറ്റീവ് ബ്ലോക്ക് സ്ഥിതി ചെയ്യുന്നത്.
1966 ൽ മെഡിക്കൽ കൗൺസിൽ ഓഫ് ഇന്ത്യയിൽ നിന്ന് കോളേജിന് അംഗീകാരം ലഭിച്ചു.
എഴുത്തുകാരനും സ്വാതന്ത്ര്യസമര സേനാനിയുമായ പ്രശസ്ത ഇന്ത്യൻ നോബൽ സമ്മാന ജേതാവ് രബീന്ദ്രനാഥ ടാഗോറിന്റെ പേരാണ് കോളേജിന് നൽകിയിരിക്കുന്നത്.
മൊത്തം M.B.B.S. യുടെ 15% മെഡിക്കൽ കൗൺസിലിംഗ് കമ്മിറ്റി (എംസിസി) നടത്തുന്ന അഖിലേന്ത്യാ കൗൺസിലിംഗ് വഴിയാണ് സീറ്റുകൾ നികത്തുന്നത്.
വടക്ക് കിഴക്കൻ സംസ്ഥാനങ്ങളിൽ നിന്നുള്ള നോമിനികൾക്കായി 4 ശതമാനം സീറ്റുകൾ നീക്കിവച്ചിരിക്കുന്നു.
ചെയർമാൻ ഓഫീസ്, നീറ്റ് യുജി മെഡിക്കൽ, ഡെന്റൽ അഡ്മിഷൻ / കൗൺസിലിംഗ് ബോർഡ്, പ്രിൻസിപ്പൽ കൺട്രോളർ, എസ്എംഎസ് മെഡിക്കൽ കോളേജ്, ഹോസ്പിറ്റൽ, ജയ്പൂർ എന്നിവർ നടത്തുന്ന സംസ്ഥാനതല കൗൺസിലിംഗ് വഴിയാണ് ബാക്കി സീറ്റുകൾ നികത്തുക.
2013 മുതൽ ബിരുദ പ്രവേശനം നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്-യുജി) വഴിയാണ്.
രവീന്ദ്രൻ (നടൻ) ഇംഗ്ലീഷ് വിലാസം https://ml.wikipedia.org/wiki/Ravindran
രവീന്ദ്രൻ (രവീന്ദർ) പ്രധാനമായും മലയാള, തമിഴ് ചിത്രങ്ങളിൽ അഭിനയിച്ചിരുന്ന ഒരു നടനാണ്.
1980 കളിൽ മലയാളം, തമിഴ് സിനിമകളിൽ വളരെ തിരക്കുള്ള നടനായിരുന്നു അദ്ദേഹം.
ഒരു ബഹുമുഖ പ്രതിഭയായ അദ്ദേഹം തിരക്കഥാകൃത്ത്, ഇന്റീരിയർ ഡിസൈനർ, അവതാരകൻ, ചലച്ചിത്ര പണ്ഡിതൻ, അഭിനയ പരിശീലകൻ, സാമൂഹ്യ പ്രവർത്തകൻ, കൊച്ചി മെട്രോ (മലയാളം) ഷോർട്ട് ഫിലിം ഫെസ്റ്റ് തുടങ്ങിയ ചലച്ചിത്രമേളകളുടെ സംവിധായകൻ എന്നീ നിലകളിൽ പ്രശസ്തനാണ്.
എന്നും എപ്പോഴും എന്ന ചിത്രത്തിന്റെ രചന രവീന്ദ്രനാണ് നിർവഹിച്ചിരിക്കുന്നത്.
ഏലിയാസിന്റെയും ഡോ.സാറാമ്മയുടെയും മകനായി എറണാകുളം ജില്ലയിലെ തൃപ്പൂണിത്തുറയിൽ ജനിച്ചു.
സുമയെ വിവാഹം ചെയ്തു.
മെറീന, ബിപിൻ, ഫാബിൻ എന്നീ മൂന്നു മക്കൾ.
ഇവരിൽ ഫാബിൻ ഇടുക്കി ഗോൾഡ് എന്ന ചിത്രത്തിൽ മൈക്കിളിന്റെ ചെറുപ്പകാലം അവതരിപ്പിച്ചു.
ചലച്ചിത്രമേഖല അഭിനേതാവ് മലയാളം 2014 സലാല മൊബൈൽസ് ---ഹവാലാ ഇടപാടുകാരൻ 2013 ഇടുക്കി ഗോൾഡ് - രവി 2013 കിളി പോയി ---ഡിസ്കോ ഡഗ്ലസ് 2012 101 വെഡ്ഡിങ്സ് -പോലീസുകാരൻ 2009 സ്വലേ - രവി കുമാർ 2006 നോട്ട്ബുക്ക് - ഡോക്ടർ 2006 ചക്കരമുത്ത് 2006 രാഷ്ട്രം 2006 ലങ്ക - അരുൺ 2005 ചന്ദ്രോത്സവം -ഡോക്ടർ 2005 ഭരത്ചന്ദ്രൻ ഐ.പി.എസ്. - ദേവൻ മേനോൻ 1993 കസ്റ്റം ഡയറി 1993 ഉപ്പുകണ്ടം ബ്രദേഴ്സ് 1992 പപ്പയുടെ സ്വന്തം അപ്പൂസ് - രുദ്രൻ 1992 മുഖമുദ്ര 1986 എന്റെ ശബ്ദം - ശിവ 1986 അഭയം തേടി 1985 ഇടനിലങ്ങൾ - മണിയൻ 1985 തമ്മിൽ തമ്മിൽ 1985 ആഴി 1985 കരിമ്പിൻ പൂവിനക്കരെ - തമ്പി 1985 രംഗം 1984 വെളിച്ചം ഇല്ലാത്ത വീഥി 1984 ചക്കരയുമ്മ - വിനോദ് 1984 മിനിമോൾ വത്തിക്കാനിൽ - രവി 1984 വേട്ട 1984 പൂമഠത്തെ പെണ്ണ് 1984 അതിരാത്രം - ചന്ദ്രു 1984 മൈനാകം-മോഹൻ 1983 ആട്ടക്കലാശം - സന്തോഷ് ബാബുവിന്റെ സുഹൃത്ത് 1983 ഭൂകമ്പം - പ്രമോദ് 1983 അസുരൻ 1983 ഈറ്റപ്പുലി - ജയൻ 1983 തീരം തേടുന്ന തിര 1983 താവളം 1983 പാലം 1983 ഇനിയെങ്കിലും - പ്രദീപ് 1983 തിമിംഗിലം - വേണു 1982 ഇന്നല്ലെങ്കിൽ നാളെ - രവി 1982 ജോൺ ജാഫർ ജനാർദ്ദനൻ - ജാഫർ 1982 സിന്ദൂരസന്ധ്യക്ക് മൗനം - കുമാർ 1982 അന്തിവെയിലിലെ പൊന്ന് 1982 ഭീമൻ 1982 ഈ നാട് - പ്രതാപൻ 1982 വീട് - രവീന്ദ്രൻ 1982 ആരംഭം 1982 ആശ - കബീർ മുഹമ്മദ് 1982 കാലം - രാജൻ 1982 വെളിച്ചം വിതറുന്ന പെൺകുട്ടി 1982 മദ്രാസിലെ മോൻ 1982 അനുരാഗക്കോടതി - രാജൻ 1981 കാഹളം 1981 വരന്മാരെ ആവശ്യമുണ്ട് 1980 അശ്വരഥം 1980 സ്വന്തം എന്ന പദം - രവി 1976 കബനീനദി ചുവന്നപ്പോൾ തമിഴ് 1987 പേർ സൊല്ലും പിള്ളൈ 1985 കുട്രവാളികൾ 1983 എൻ പ്രിയമെ 1983 അങ്കം - രാജൻ 1983 പൊയ്ക്കാൽ കുതിരൈ 1983 തങ്ക മകൻ 1982 എച്ചിൽ ഇരവുകൾ 1982 അനൽ കാട്ര് 1982 സകല കലാ വല്ലഭവൻ 1980 അഞ്ചാത്ത നെഞ്ചങ്കൾ 1980 ഒരു തലൈ രാഗം രചയിതാവ് വർഷം ചലച്ചിത്രം അഭിനേതാക്കൾ സംവിധാനം 2015 എന്നും എപ്പോഴും (കഥ) മോഹൻലാൽ , മഞ്ജു വാര്യർ , റീനു മാത്യൂസ് സത്യൻ അന്തിക്കാട് അവലംബം
രവീന്ദ്രൻ (വിവക്ഷകൾ)
രവീന്ദ്രൻ എന്ന പേരിൽ നിരവധി വ്യക്തികളുണ്ട്.
രവീന്ദ്രൻ : മലയാള ചലച്ചിത്ര സംഗീത സംവിധായകൻ കെ. രവീന്ദ്രൻ : മലയാള ചലച്ചിത്ര സംവിധായകൻ കെ. രവീന്ദ്രനാഥൻ നായർ - അച്ചാണി രവി- സിനിമാ നിർമ്മാതാവ് രവീന്ദ്രൻ - മലയാള ചലച്ചിത്ര നടൻ രവീന്ദ്രൻ - പത്രപ്രവർത്തകൻ പി. രവീന്ദ്രൻ - മൂന്നാം കേരള നിയമസഭയിലെ തൊഴിൽ, വനം, വ്യവസായം വകുപ്പ് മന്ത്രി പുലാക്കാട്ട് രവീന്ദ്രൻ - മലയാള കവി പന്ന്യൻ രവീന്ദ്രൻ - സി.പി.ഐ. സംസ്ഥാന സെക്രട്ടറി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
രവീന്ദ്ര നരേൻ സിംഗ്
ഒരു ഇന്ത്യൻ ഓർത്തോപെഡിക് സർജനും ബീഹാർ ഓർത്തോപെഡിക് അസോസിയേഷന്റെ മുൻ പ്രസിഡന്റുമാണ് (2006–07) രവീന്ദ്ര നരേൻ സിംഗ്.
അദ്ദേഹം പട്ന ആസ്ഥാനമായുള്ള അനൂപ് മെമ്മോറിയൽ ഓർത്തോപീഡിക് സെന്റർ ആൻഡ് റിസർച്ച് ഇൻസ്റ്റിറ്റ്യൂ ട്ടിന്റെ ഓണററി കണസൾട്ടന്റും അനൂപ് ഇൻസ്റ്റിറ്റ്യൂട്ട് ഓഫ് ഓർതോപീഡിൿസ് ആന്റ് റിഹാബിലിറ്റേഷന്റെ ഡയറക്ടറും ആണ്.
എഡിൻബർഗിലെ റോയൽ കോളേജ് ഓഫ് സർജൻസിന്റെയും ഇന്ത്യൻ മെഡിക്കൽ അസോസിയേഷൻ അക്കാദമി ഓഫ് മെഡിക്കൽ സ്പെഷ്യലിസ്റ്റുകളുടെയും ഫെലോ ആണ്.
പട്നയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ ഇൻസ്റ്റിറ്റ്യൂട്ട് എത്തിക്സ് കമ്മിറ്റിയുടെ ചെയർമാനാണ് അദ്ദേഹം.
ഇന്ത്യൻ റെഡ് ക്രോസ് സൊസൈറ്റിയുടെ ബീഹാർ ചാപ്റ്ററിന്റെ അഡ്‌ഹോക് കമ്മിറ്റി അംഗവും Indian Foot and Ankle Society യുടെ ആജീവനാന്ത അംഗമാണ്.
മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2010 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
രവീന്ദ്രൻ ഇംഗ്ലീഷ് വിലാസം https://ml.wikipedia.org/wiki/Raveendran
മലയാളത്തിലെ പ്രശസ്തനായ സംഗീത സംവിധായകൻ ആയിരുന്നു രവീന്ദ്രൻ (ജനനം: 1943നവംബർ 9 കൊല്ലം ജില്ലയിലെ കുളത്തൂപ്പുഴ എന്ന ഗ്രാമത്തിൽ. മരണം: 2005 ).
150-ലധികം ചലച്ചിത്രങ്ങൾക്ക് സംഗീത സംവിധാനം നിർവ്വഹിച്ചിട്ടുണ്ട്.
മലയാള സിനിമ കണ്ട മികച്ച സംഗീത സംവിധായകരിൽ ഒരാളായി കണക്കാക്കപ്പെടുന്ന അദ്ദേഹം രവീന്ദ്രൻ മാസ്റ്റർ എന്നാണ് അറിയപ്പെട്ടിരുന്നത്.
അമരം , സുഖമോ ദേവി , ഹിസ് ഹൈനസ്സ് അബ്ദുള്ള , ഭരതം തുടങ്ങിയവ അദ്ദേഹത്തിന്റെ മികച്ച സൃഷ്ടികളിൽ ചിലതാണ്.
മലയാളത്തിനു പുറമേ തമിഴ് ചലച്ചിത്രങ്ങൾക്കും വസന്തഗീതങ്ങൾ പോലെയുള്ള ചില ഗാനസമാഹാരങ്ങൾക്കും രവീന്ദ്രൻ സംഗീതം നിർവ്വഹിച്ചു.
സംഗീത ലോകത്തിന് ഒരിക്കലും വിസ്മരിക്കാൻ കഴിയാത്ത നിരവധി ഗാനങ്ങൾക്ക് ഇദ്ദേഹം ഈണം നൽകിയിട്ടുണ്ട്.
കൊല്ലം ജില്ലയിലെ കുളത്തൂപ്പുഴയിൽ പരേതരായ മാധവൻ - ലക്ഷ്മി ദമ്പതികളുടെ ഒമ്പതുമക്കളിൽ ഏഴാമനായി 1943 നവംബർ ഒൻപതിനാണു രവീന്ദ്രൻ ജനിച്ചത്.
പ്രാഥമിക വിദ്യാഭ്യാസത്തിനു ശേഷം തിരുവനന്തപുരം സ്വാതിതിരുനാൾ സംഗീത കോളജിൽ ചേർന്നു.
പിൽക്കാലത്ത് തനിക്കു വേണ്ടി ഒട്ടേറെ ചിത്രങ്ങളിൽ പാടിയ ഗായകൻ യേശുദാസ് ഇവിടെ സമകാലികനായിരുന്നു.
യുവാവായിരിക്കെ "തണ്ടർ ബേർഡ്സ്" എന്ന ഗാനമേള സംഘത്തിൽ ഗായകനായിരുന്നു.
സംഗീതത്തിൽ ബിരുദം പൂർത്തിയാക്കിയ ശേഷം പിന്നണി ഗായകനാകാൻ അവസരം തേടി മദ്രാസി(ചെന്നൈ)ലെത്തി .
അക്കാലത്ത് കുളത്തൂപ്പുഴ രവി എന്നായിരുന്നു സിനിമാ വൃത്തങ്ങളിൽ അറിയപ്പെട്ടിരുന്നത്.
ചെന്നൈയിലെ ആദ്യ കാല ജീവിതം കഷ്ടപ്പാടുകൾ നിറഞ്ഞതായിരുന്നു എന്ന് രവീന്ദ്രൻ തന്നെ വെളിപ്പെടുത്തിയിട്ടുണ്ട്.
ഒരാഴ്ചയോളം പൈപ്പു വെള്ളം മാത്രം കുടിച്ച് കഴിഞ്ഞതായും അദ്ദേഹം വെളിപ്പെടുത്തിയിരുന്നു .
സംഗീത സംവിധായകനായിരുന്ന ബാബുരാജാണ് ആദ്യമായി സിനിമയിൽ പാടുവാൻ അവസരം നൽകിയത്.
നായക നടനായിരുന്ന സത്യനാണ് രവീന്ദ്രനെ ബാബുരാജിനു പരിചയപ്പെടുത്തിയത്.
“വെള്ളിയാഴ്ച” എന്ന ചിത്രത്തിനു വേണ്ടി ആദ്യമായി പിന്നണി ഗായകനായി .
പിന്നീട് മുപ്പതോളം സിനിമകളിൽ പാടി.
അവയിൽ ചുരുക്കം ചിലതു ശ്രദ്ധിക്കപ്പെട്ടു.
ഗായകനെന്ന നിലയിൽ അവസരം കുറഞ്ഞതോടെ ഡബ്ബിംഗ് ആർട്ടിസ്റ്റായും പ്രവർത്തിച്ചു.
1970കളിൽ പ്രശസ്തനായിരുന്ന രവികുമാറിനു വേണ്ടി മിക്ക ചിത്രങ്ങളിലും ശബ്ദം നൽകിയത് രവീന്ദ്രനായിരുന്നു.
ഗായകനെന്ന നിലയിൽ നിന്ന് രവീന്ദ്രനെ സംഗീത സംവിധാന രംഗത്തേക്കു വഴി തിരിച്ചു വിട്ടത് യേശുദാസാണ് .
രവീന്ദ്രൻ ചിട്ടപ്പെടുത്തിയ ഏതാനും ഗാനങ്ങൾ കേട്ട യേശുദാസ്, അദ്ദേഹത്തെ സംവിധായകൻ ശശികുമാറിന് പരിചയപ്പെടുത്തുകയായിരുന്നു.
അങ്ങനെ 1979-ൽ “ ചൂള ” എന്ന ചിത്രത്തിലൂടെ രവീന്ദ്രൻ ചലച്ചിത്ര സംഗീതസംവിധായകനായി.
സത്യൻ അന്തിക്കാട് രചിച്ച “താരകേ മിഴിയിതളിൽ കണ്ണീരുമായി. ”
എന്നു തുടങ്ങുന്ന ഗാനമാണ് അദ്ദേഹം ചിട്ടപ്പെടുത്തിയ ആദ്യ സിനിമാ ഗാനം.
മലയാളം , തമിഴ് , കന്നഡ ഭാഷകളിലായി ഇരുനൂറിലേറെ ചിത്രങ്ങൾക്ക് അദ്ദേഹം സംഗീതം നൽകി.
“ ഭരതം ” എന്ന ചിത്രത്തിലെ സംഗീത സംവിധാനത്തിന് 1991-ലെ സംസ്ഥാന പുരസ്കാരം നേടി.
ആ വർഷത്തെ ദേശീയ ചലച്ചിത്ര അവാർഡിൽ ഇതേ ചിത്രത്തിലെ സംഗീത സംവിധാനത്തിനു വിധികർത്താക്കളുടെ പ്രത്യേക പ്രശംസയും നേടി.
2002-ൽ നന്ദനത്തിലെ ഗാനങ്ങൾക്ക് വീണ്ടും സംസ്ഥാന പുരസ്കാരം.
യേശുദാസുമായുള്ള സഹോദര തുല്യമായ ആത്മബന്ധം ഇരുവരും ഒന്നിച്ച ഗാനങളിലും കാണാമായിരുന്നു.
അത്രയേറെ ഹിറ്റുകളാണ് ഈ സഖ്യം മലയാളത്തിനു സമ്മാനിച്ചത്.
യേശുദാസിനു ദേശീയ പുരസ്കാരം നേടി കൊടുത്ത ഭരതത്തിലെ രാമകഥ ഗാനലയം എന്ന ഗാനത്തിനു സംഗീതം പകർന്നത് രവീന്ദ്രനാണു്.
എം.ജി.ശ്രീകുമാറിന് ആദ്യത്തെ ദേശീയ പുരസ്കാരം നേടി കൊടുത്തത് മാസ്റ്ററുടെ നാദരൂപിണി ശങ്കരീ പാഹിമാം (ഹിസ് ഹിനസ് അബ്ദുള്ള) എന്ന ഗാനമാണ്.
ഗായികമാരിൽ ചിത്രയായിരുന്നു മാസ്റ്ററുടെ ഗാനങ്ങൾ കൂടുതൽ ആലപിച്ചത്.
മലയാളത്തിലെ ഒരുവിധം എല്ലാ ഗായകർക്കും അദ്ദേഹം പാടാൻ അവസരം നൽകിയിട്ടുണ്ട്.
അവസാന കാലത്ത് അർബുദ ബാധയെത്തുടർന്ന് അവശനായിരുന്നെങ്കിലും സംഗീത ലോകത്തും ടി.വി. ചാനലുകളിലും സജീവ സാന്നിദ്ധ്യമായിരുന്നു രവീന്ദ്രൻ.
ഇതിനിടയിൽ 2000-ൽ അദ്ദേഹം താമസം എറണാകുളത്തോട്ട് മാറ്റി.
എന്നാൽ ചെന്നൈയിൽ വീട് കൊടുത്തിരുന്നില്ല.
ഇടയ്ക്ക് അവിടെയും പോയിരുന്നു.
അങ്ങനെയിരിയ്ക്കെയാണ് തികച്ചും അപ്രതീക്ഷിതമായി മരണം അദ്ദേഹത്തെ തേടിയെത്തിയത്.
2005 മാർച്ച് 3-ന് വൈകീട്ട് 3:30ന് ചെന്നൈയിലെ വീട്ടിൽ വച്ചാണ് രവീന്ദ്രൻ അന്തരിച്ചത്.
മരണത്തിന് ഏതാനും ദിവസം മുമ്പ് അർബുദ ചികിത്സയ്ക്കായി ചെന്നൈയിലെത്തിയ അദ്ദേഹത്തിന് പെട്ടെന്ന് ഹൃദയാഘാതം ഉണ്ടാകുകയായിരുന്നു.
മൃതദേഹം ചെന്നൈയിൽ തന്നെ സംസ്കരിച്ചു.
അദ്ദേഹത്തിന്റെ അവസാന ചിത്രങ്ങളായ വടക്കുന്നാഥൻ , കളഭം എന്നിവ മരണാനന്തരമാണ് പുറത്തിറങ്ങിയത്.
സംഗീതസംവിധാനം ചെയ്തവ അഗ്നിനക്ഷത്രം അങ്കിൾ ബെൻ അമരം അരയന്നങ്ങളുടെ വീട് അയാൾ കഥയെഴുതുകയാണ് അഹം ആട്ടക്കലാശം ആറാം തമ്പുരാൻ ഇംഗ്ലീഷ് മീഡിയം എൻറെ ഹുദയത്തിൻറെ ഉടമ ഏയ് ഓട്ടോ ഒരു അഭിഭാഷകൻറെ കേസ് ഡയറി ഒരു മെയ്മാസപ്പുലരിയിൽ കന്മദം കല്യാണപ്പിറ്റേന്ന് കമലദളം കളിയിൽ അല്പം കാര്യം കണ്ണൂർ കാക്കയ്ക്കും പൂച്ചയ്ക്കും കല്യാണം ഗീതംസംഗീതം ചക്കരക്കുടം ചക്രം ചിരിയോചിരി ചൂള ഞാൻ സൽപ്പേര് രാമൻകുട്ടി തച്ചിലേടത്തുചുണ്ടൻ തേനും വയമ്പും ദി പ്രസിഡൻറ് ധനം ധിംതരികിടതോം നന്ദനം നീലക്കടമ്പ് പകൽപ്പൂരം പല്ലാവൂർദേവനാരായണൻ പഞ്ചലോഹം പാവം ഐ എ ഐവാച്ചൻ ബെൻസ് വാസു ഭരതം മഴ മനയൂരിലെമഴ മഴയെത്തുംമുമ്പേ മിഴിരണ്ടിലും യുവജനോത്സവം രാജശില്പി ലാൽസലാം വടക്കുംനാഥൻ വെങ്കലം വിഷ്ണു വിഷ്ണുലോകം ഗാനമേള സാഫല്യം സായ്വർതിരുമേനി സവിധം സൂത്രധാരൻ സൂര്യഗായത്രി ഹിസ് ഹൈനസ് അബ്ദുള്ള കളഭം നന്ദനം ചമ്പകുളം തച്ചൻ കളിപ്പാട്ടം അവലംബം 1 2 {{ cite news }} : | access-date= requires | url= ( help ) 1 2 1 2 {{ cite news }} : URL–wikilink conflict ( help ) ↑ {{ cite news }} : | access-date= requires | url= ( help ) ; Cite has empty unknown parameter: | 1= ( help ) ↑ {{ cite news }} : Check date values in: | accessdate= and | date= ( help )
രവീന്ദർ കൗശിക്ക് ഇംഗ്ലീഷ് വിലാസം https://ml.wikipedia.org/wiki/Ravindra_Kaushik
റോയുടെ ഒരു ചാരപ്രവർത്തകനായിരുന്നു രവീന്ദർ കൗശിക് എന്ന നബി അഹമ്മദ് ഷാക്കിർ.
1952 ഏപ്രിൽ 11 ന് രാജസ്ഥാനിലെ ശ്രീഗംഗാനഗറിൽ ജനിച്ചു.
നല്ലൊരു നാടക നടനായിരുന്ന അദ്ദേഹം ലഖ്‌നൗൽ വെച്ച് നടന്ന ദേശിയതല നാടക മീറ്റിങ്ങിൽ തന്റെ അഭിനയ പാടവം പ്രദർശിപ്പിക്കുകയുണ്ടായി.
ഇതിന് റോയിലെ ചില ഉദ്യോഗസ്ഥർ സാക്ഷ്യം വഹിക്കുകയുണ്ടായി.
തുടർന്ന് റോ കൗശിയുമായി ബന്ധപ്പെടുകയും റോയിലെ ഇന്ത്യയുടെ പാകിസ്താനിലെ ചാരപണിക്ക് വിളിക്കുകയും ചെയ്തു.
അങ്ങനെ തന്റെ 23ആം വയസ്സിൽ കൗശി പാകിസ്താനിലേക്ക് അയയ്ക്കപ്പെട്ടു.
ഇസ്‌ലാം മതത്തിലേക്ക് പരിവർത്തനം ചെയ്ത് പാകിസ്താനിൽ പോയ ശേഷം അവിടെ നിന്ന് പഠിച്ചു, അവിടെ നിന്നു തന്നെ വിവാഹം കഴിച്ച്, പാക് സൈന്യത്തിൽ ജോലി നേടുക.
പിന്നീട് അവിടുത്തെ വിവരങ്ങൾ ഇന്ത്യയ്ക്ക് കൈമാറുക എന്നതായിരുന്നു കൗശിക്കിന്റെ ദൗത്യം.
പാകിസ്താനിൽ കൗശി
യാത്രക്ക് മുന്നോടിയായി കൗശി ദില്ലിയിൽ രണ്ട് വർഷം കഠിന പരിശീലനം നേടി.
പിന്നീട് മതം മാറി സുന്നത്ത് ചെയ്ത് നബി അഹമ്മദ് ഷാക്കിർ എന്ന പേര് സ്വീകരിച്ചു.
ഉർദുവും ഇസ്ലാം മതപഠനവും പഠിച്ചു.
പാകിസ്താന്റെ ഭൂപ്രകൃതിയെയും സംസ്‌കാരത്തെയും കുറിച്ച് നന്നായി മനസ്സിലാക്കി.
പാകിസ്താനിൽ ഏറ്റവും കൂടുതൽ സംസാരിക്കുന്ന പഞ്ചാബി ഭാഷയിൽ കൗശി നിപുണനായിരുന്നു.
പിന്നീട്, 1975ൽ പാകിസ്താനിലേക്ക് പോയി.
വൈകാതെ കൗശിക്ക് കറാച്ചി സർവകലാശാലയിൽ നിയമ ബിരുദത്തിന് ചേർന്നു.
ബിരുദ കോഴ്‌സ് പൂർത്തിയാക്കിയ ശേഷം പാക് സൈന്യത്തിൽ കമീഷൻഡ് ഓഫീസറായി ചേർന്നു.
അതിവേഗം സൈന്യത്തിൽ ശ്രദ്ധേയനായ കൗശിക്കിന് മേജർ പദവി ലഭിച്ചു.
ഇതിനിടെ, പാക് കുടുംബത്തിൽനിന്ന് വിവാഹം കഴിച്ചു.
അപ്പോഴും മുറ തെറ്റാതെ കൗശി തന്റെ സ്വന്തം വീട്ടിലേക്ക് കത്തുകൾ അയക്കുമായിരുന്നു.1979 മുതൽ 1983 വരെ പാക് സൈന്യത്തിൽ പ്രവർത്തിച്ച കൗശിക്ക് അതീവ നിർണായകമായ വിവരങ്ങൾണ് ഇന്ത്യയ്ക്ക് കൈമാറി.
ഇന്ത്യൻ സൈന മുന്നേറ്റത്തിന് ഏറ്റവും സഹായകരമായ അനേകം വിവരങ്ങൾ അതിലുൾപ്പെടുന്നു.
പാക് സൈന്യത്തിന്റെ തന്ത്രങ്ങൾ മുൻ കൂട്ടി അറിഞ്ഞത് ഇന്ത്യയ്ക്ക് മുൻകൈ ലഭിക്കാൻ സഹായകമായി.
രാജസ്ഥാൻ വഴി ഇന്ത്യയിലേക്ക് നുഴഞ്ഞു കയറാൻ പാക് സൈന്യം നടത്തിയ ശ്രമങ്ങളെല്ലാം ഇന്ത്യ പരാജയപ്പെടുത്തിയത് കൗശിക്ക് നൽകിയ വിവരങ്ങൾ വഴിയായിരുന്നു.
അന്നത്തെ ഇന്ത്യൻ പ്രധാനമന്ത്രി ഇന്ദിരാഗാന്ധി കൗശിക്കിന്റെ ചങ്കൂറ്റത്തെ മാനിച്ച് ബ്ലാക്ക് ടൈഗർ എന്ന ഓമന പേര് നൽകി.
പിടിക്കപ്പെടലും മരണവും
1983ൽ കൗശിക്കുമായുള്ള ബന്ധങ്ങൾ കൂടുതൽ ശക്തമാക്കുന്നതിന് ഇന്ത്യ ഇനായത്ത് മസിഹ എന്ന ഒരു  ചാരനെ കൂടി പാകിസ്താനിലേക്ക് അയയ്ക്കുകയുണ്ടായി.
പക്ഷേ പാക് ചാരൻമാർ ഇനായത്തിനെ കുടുക്കി.
ഇനായത്തിലൂടെ കൗശിക്കിന്റെ യഥാർത്ഥ മുഖം പാക് സൈന്യം തിരിച്ചറിഞ്ഞു.
അധികം വൈകാതെ അവർ കൗശിക്കിനെ പിടികൂടി.
രണ്ട് വർഷത്തോളം സിലിക്കോട്ടിലെ രഹസ്യ താവളത്തിൽ അദ്ദേഹത്തെ അവർ കഠിനമായി ചോദ്യം ചെയ്തു.
പക്ഷേ രവീന്ദർ കൗശിക്കിൽ നിന്ന് ഒരു വിവരവും കിട്ടാതായപ്പോൾ പാക്‌ കൊടും പീഡനങ്ങൾക്ക് ഇരയാക്കി.
കൗശിക്കിന്റെ പുരികങ്ങൾ ഉറങ്ങാതിരിക്കാൻ പാക് സൈന്യം മുറിച്ചെടുത്തു.
രഹസ്യ ഭാഗങ്ങളിൽ മുറിവേൽപ്പിച്ചു.
കാതുകളിൽ ഇരുമ്പു ദണ്ഡ് ചൂടാക്കി കുത്തിയിറക്കി.
16 വർഷം സിലിക്കോട്ട്, കോട് ലാക്പത്, മയാൻ വാലി എന്നിങ്ങനെ പല ജയിലുകളിൽ മാറി മാറി താമസിപ്പിച്ചു.
കഠിനമായ പീഡനങ്ങൾക്കിടെ, 18 വർഷത്തെ പീഡനങ്ങൾക്കു ശേഷം കൗശിക്കിന് ആസ്തമയും ക്ഷയരോഗവും പിടിപെട്ടു.
കൂടാതെ അന്ത്യനാളുകളിൽ ഹൃദ്രോഗവും പിടിക്കൂടിയാതോടെ 2001 സെപ്റ്റംബർ 21ൽ മുൾട്ടാനിലെ ന്യൂ സെൻട്രൽ ജയിലിൽ വെച്ച്  രവീന്ദർ കൗശിക്ക് അന്തരിച്ചു.
മരണശേഷം
ഇന്ത്യ ഒരിക്കലും കൗശിക്കിന്റെ വിവരങ്ങൾ വെളിപ്പെടുത്താൻ  തയ്യാറായില്ല.
എങ്കിലും, അദ്ദേഹത്തിന്റെ കുടുംബത്തിന് മാസം 500 രൂപ പ്രതിമാസ പെൻഷൻ അനുവദിച്ചു.
പിന്നീടിത് 2006ൽ അമ്മ അമലാദേവി മരിക്കുന്നത് വരെ രണ്ടായിരമാക്കി വർദ്ധിപ്പിച്ചു.
ഇതല്ലാതെ, ഇന്ത്യയ്ക്കു വേണ്ടി ജീവൻ നൽകിയ ആ പോരാളിക്കു വേണ്ടി മറ്റൊന്നും ചെയ്യാൻ മാറി മാറി വന്ന സർക്കാറുകൾ തയ്യാറായില്ല.
ചാരവൃത്തി സമ്മതിക്കുന്നതിലുള്ള നിയമപ്രശ്‌നങ്ങളായിരുന്നു പ്രധാന കാരണം.
ജയിലിലുള്ളപ്പോഴും അദ്ദേഹം കുടുംബത്തിന് സ്വന്തം അവസ്ഥകൾ വിവരിച്ച് കത്തുകൾ എഴുതുമായിരുന്നു.
അങ്ങനെയൊരു കത്തിൽ അദ്ദേഹം എഴുതി-
അമേരിക്കക്കാരനായിരുന്നു ഞാനെങ്കിൽ, മൂന്നാം ദിവസം ജയിലിൽനിന്ന് മോചിതനായേനെ.
ഞാൻ ഇന്ത്യക്കാരനായിപ്പോയി.
ഇതാണോ സ്വജീവിതം ത്യജിച്ച ഒരാൾക്ക് ഇന്ത്യ നൽകുന്നത്?
രവീന്ദർ കൗശിക്കിന്റെ ജീവിതത്തെ ആസ്പദമാക്കി ഇന്ത്യൻ ചാര സംഘടനയായ റോയുടെ മുൻ ജോയിന്റ് ഡയരക്ടർ മലോയ് കൃഷ്ണ ധർ എഴുതിയ പുസ്തകമാണ്  " മിഷൻ റ്റു പാകിസ്താൻ: ഏൻ ഇന്റലിജൻസ് ഏജന്റ് ".
ആ പുസ്തകം പറഞ്ഞത്  കഥ ആയിരുന്നുവെങ്കിലും ആ പേര് അതിൽ വെളിപ്പെടുത്തിയിരുന്നില്ല.
വെറുമൊരു സിനിമാക്കഥയാക്കി ആ ജീവിതത്തെ വില കുറച്ചെങ്കിലും ഏക് ഥാ ടൈഗർ എന്ന സിനിമ വന്നതോടെയാണ് കൗശിക്കിന്റെ പേര് പുറത്തറിഞ്ഞത്.
സത്യത്തിൽ, സിനിമയിലും കൗശിക്കിന്റെ പേര് ഉപയോഗിച്ചില്ലെങ്കിലും സിനിമക്കാധാരമായ ജീവിതം എന്ന നിലയിൽ ചില മാധ്യമങ്ങൾ ആ ജീവിതം പകർത്തി പുറത്തുവിടുകയായിരുന്നു.
രവീന്ദർ ഗോസ്വാമി
ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഇന്ത്യൻ എൻ‌ഡോക്രൈനോളജിസ്റ്റും എൻ‌ഡോക്രൈനോളജി , മെറ്റബോളിസം വിഭാഗത്തിലെ പ്രൊഫസറുമാണ് രവീന്ദർ ഗോസ്വാമി (ജനനം: സെപ്റ്റംബർ 3, 1963).
വിറ്റാമിൻ ഡിയുടെ കുറവ് സംബന്ധിച്ച ഗവേഷണത്തിന് പേരുകേട്ട ഗോസ്വാമി നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ് എന്നിവയുടെ തിരഞ്ഞെടുക്കപ്പെട്ട ഫെലോ ആണ്.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി , 2008 ൽ മെഡിക്കൽ സയൻസിന് നൽകിയ സംഭാവനകൾക്ക് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
ജീവചരിത്രം എയിംസ് ദില്ലി
മൗലാന ആസാദ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടിയ രവീന്ദർ ഗോസ്വാമി എംഡി പൂർത്തിയാക്കാൻ സ്ഥാപനത്തിൽ തുടരുകയും ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് എൻഡോക്രൈനോളജിയിൽ ഡിഎം നേടുകയും ചെയ്തു.
1992 ൽ എയിംസിൽ ചേരുകയും നാരായണ പണിക്കർ കൊച്ചുപിള്ളയുടെ കീഴിൽ ജോലി ചെയ്യുകയും പോസ്റ്റ്-ഡോക്ടറൽ ജോലികൾ ചെയ്യുകയും ചെയ്തു.
അതിനിടയിൽ, അദ്ദേഹം രണ്ടുതവണ അവധിയെടുത്ത് ആദ്യം പട്രീഷ്യ ക്രോക്കിന്റെ കീഴിലുള്ള ന്യൂകാസിൽ സർവകലാശാലയിലും പിന്നീട് എഡ്വേഡ് എം. ബ്രൗണിന്റെ ലബോറട്ടറിയിലെ ഹാർവാർഡ് മെഡിക്കൽ സ്കൂളിലും.
എയിംസിൽ, 2011–13 കാലയളവിൽ ഗവേഷണത്തിന്റെ സബ് ഡീനായി സേവനമനുഷ്ഠിച്ച അദ്ദേഹം എൻഡോക്രൈനോളജി, മെറ്റബോളിസം വിഭാഗത്തിൽ പ്രൊഫസറാണ്.
ന്യൂഡൽഹിയിലെ ഈസ്റ്റ് എയിംസ് കാമ്പസിലാണ് ഗോസ്വാമി താമസിക്കുന്നത്.
ലെഗസി
ഗോസ്വാമിയുടെ പഠനങ്ങൾ ക്ലിനിക്കൽ എൻ‌ഡോക്രൈനോളജിയിൽ ശ്രദ്ധ കേന്ദ്രീകരിച്ചിരിക്കുന്നു.
ഹൈപ്പോകാൽ‌സെമിയ, ഇഡിയൊപാത്തിക് ഹൈപ്പോപാരൈറോയിഡിസം തുടങ്ങിയ രോഗങ്ങളെക്കുറിച്ച് അദ്ദേഹം ഗവേഷണം നടത്തി.
വിറ്റാമിൻ ഡിയുടെ അപര്യാപ്തതയെക്കുറിച്ചുള്ള അദ്ദേഹത്തിന്റെ പഠനങ്ങൾ എത്യോപാഥോജെനിസിസ് , ജനസംഖ്യയിലുടനീളമുള്ള തകരാറിന്റെ ഗൗരവം എന്നിവ ഉൾക്കൊള്ളുന്നു.
ഇന്ത്യൻ ജനങ്ങളിൽ വിറ്റാമിൻ ഡിയുടെ കുറവ് ഉണ്ടാകുന്നത് അവരുടെ കറുത്ത തൊലിയാണ് (ഇത് അൾട്രാ വയലറ്റ് രശ്മികൾ തടയുന്നതിലൂടെ വിറ്റാമിൻ ഡി ഉണ്ടാകുന്നത് തടയുന്നു) അതുപോലെ തന്നെ കാൽസിട്രിയോൾ റിസപ്റ്റർ ജീനിന്റെ  അപര്യാപ്തമായ ബയോ- പൊരുത്തപ്പെടുത്തൽ.
പോഷകാഹാരക്കുറവ് സപ്ലിമെന്റുകളിലൂടെ പരിഹരിക്കുന്നതിനെതിരെ വാദിച്ച അദ്ദേഹം പരിഹാരമാർഗ്ഗമായി സൂര്യപ്രകാശം എത്തുന്നതിനെ ഉപദേശിച്ചു.
പാരാതൈറോയിഡ് സ്പോണ്ടിലോ ആർത്രോപതി, ബേസൽ ഗാംഗ്ലിയ കാൽ‌സിഫിക്കേഷൻ, ഹൈപ്പർഫോസ്ഫേറ്റീമിയയുടെ വികസനം തുടങ്ങിയ ക്ലിനിക്കൽ ചിഹ്നങ്ങളുമായി ബന്ധപ്പെട്ട് രോഗത്തെക്കുറിച്ചുള്ള ധാരണ വർദ്ധിപ്പിക്കുന്നതിന് ഇഡിയൊപാത്തിക് ഹൈപ്പോപാരൈറോയിഡിസത്തെക്കുറിച്ചുള്ള അദ്ദേഹത്തിന്റെ പ്രവർത്തനങ്ങൾ സഹായിച്ചു.
അദ്ദേഹത്തിന്റെ പഠനങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട് [കുറിപ്പ് 2] അവയിൽ പലതും ഗൂഗിൾ സ്കോളർ , റിസർച്ച് ഗേറ്റ് എന്നിവ പോലുള്ള ഓൺലൈൻ ലേഖന ശേഖരണങ്ങളാൽ പട്ടികപ്പെടുത്തിയിട്ടുണ്ട്.
കൂടാതെ, മറ്റുള്ളവർ പ്രസിദ്ധീകരിച്ച പുസ്തകങ്ങൾക്ക് അദ്ദേഹം അധ്യായങ്ങൾ സംഭാവന ചെയ്തിട്ടുണ്ട് അദ്ദേഹത്തിന്റെ കൃതികൾ മറ്റ് രചയിതാക്കളിൽ നിന്ന് അവലംബങ്ങൾ നേടിയിട്ടുണ്ട്.
2007 ൽ നടന്ന നാഷണൽ സിമ്പോസിയം ഓൺ ന്യൂട്രീഷ്യൻ ആൻഡ് ബോൺ ഹെൽത്ത് ഓഫ് ന്യൂട്രീഷൻ ഫൗണ്ടേഷൻ ഉൾപ്പെടെയുള്ള മെഡിക്കൽ ഫോറങ്ങളിലും അദ്ദേഹം തന്റെ ഗവേഷണം അവതരിപ്പിച്ചു കൂടാതെ നാഷണൽ അക്കാദമി ഓഫ് മെഡിക്കൽ സയൻസസിന്റെ (ഇന്ത്യ) അന്നൽസിന്റെ എഡിറ്റോറിയൽ അസോസിയേറ്റായും അദ്ദേഹം പ്രവർത്തിക്കുന്നു.
സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ ഗോസ്വാമിക്ക് 2008 ൽ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നാഗർ പുരസ്കാരം നൽകി.
ഇന്ത്യൻ അക്കാദമി ഓഫ് സയൻസസ് അതേ വർഷം തന്നെ അദ്ദേഹത്തെ ഒരു ഫെലോ ആയി തിരഞ്ഞെടുത്തു കൂടാതെ 2010 ൽ ഇന്ത്യയിലെ നാഷണൽ അക്കാദമി ഓഫ് സയൻസസിന്റെ തിരഞ്ഞെടുക്കപ്പെട്ട ഫെലോ ആയി.
തിരഞ്ഞെടുത്ത ഗ്രന്ഥസൂചിക {{ cite journal }} :  CS1 maint: multiple names: authors list ( link ) {{ cite journal }} :  CS1 maint: multiple names: authors list ( link ) {{ cite journal }} :  CS1 maint: multiple names: authors list ( link ) {{ cite journal }} :  CS1 maint: multiple names: authors list ( link ) {{ cite journal }} :  CS1 maint: multiple names: authors list ( link ) CS1 maint: unflagged free DOI ( link ) {{ cite journal }} :  CS1 maint: multiple names: authors list ( link ) ഇവയും കാണുക Diabetes mellitus type 1 Cushing's disease Fahr's syndrome Coeliac disease കുറിപ്പുകൾ അവലംബം പുറത്തേക്കുള്ള കണ്ണികൾ കൂടുതൽ വായനയ്ക്ക്
രവീന്ദർ പാൽ സിങ്ങ് ഇംഗ്ലീഷ് വിലാസം https://ml.wikipedia.org/wiki/Ravinder_Pal_Singh
ഇന്ത്യൻ ഹോക്കി താരമായിരുന്നു രവീന്ദർ പാൽ സിങ്ങ്.1980ൽ സ്വർണ്ണം നേടിയ മോസ്ക്കോ ഒളിമ്പിക്സിൽ ഇദ്ദേഹം ഇന്ത്യക്കായി ഹോക്കി കളിച്ചു .
സ്പൈനിലെ വേദന കാരണമാണ്‌ ഇദ്ദേഹം വിരമ്മിച്ചത്.
ഹോക്കി കൂടാതെ ഫുട്ബോളും ഇദ്ദേഹം നന്നായി കളിച്ചിരുന്നു.
ഇദ്ദേഹവും കുടുംബവും ലക്നൗവിലാണ്‌ താമസം.
ഇദ്ദേഹം വിവാഹം കഴിചിട്ടില്ല.
അദ്ദേഹം സ്റ്റേറ്റ് ബാങ്ക് ഓഫ് ഇന്ത്യയുടെ ഉദ്യ്യോഗസ്ഥനായിരുന്നു.
പിന്നീട് സ്വയം വിരമിച്ചു.
അച്ഛൻ റിതു പാൽ സിങ്ങ്.
ഇദ്ദേഹത്തിനു മൂത്ത ചേച്ചി സരസ്വതി ദേവി.
അനിയൻ രാജേന്ദ്രപാൽ സിങ്ങ്.
റഫിയുദ്ദീൻ അഹമ്മദ്
ഇന്ത്യൻ ദന്തഡോക്ടറും അദ്ധ്യാപകനും പശ്ചിമ ബംഗാൾ മന്ത്രിസഭയിലെ മന്ത്രിയുമായിരുന്നു റഫിയുദ്ദീൻ അഹമ്മദ് (24 ഡിസ്ംബർ 1890 – 9 ഫെബ്രുവരി 1965).
പിന്നീട് കൊൽക്കത്ത ഡെന്റൽ കോളേജ് എന്ന് നാമകരണം ചെയ്യപ്പെട്ട ഇന്ത്യയിലെ ആദ്യ ആദ്യ ഡെന്റൽ കോളേജായ ഡോ. ആർ. അഹമ്മദ് ഡെന്റൽ കോളേജും ഹോസ്പിറ്റലും സ്ഥാപിക്കുകയും 1950 വരെ അദ്ദേഹം അതിന്റെ പ്രിൻസിപ്പലായി തുടരുകയും ചെയ്തു.
1925 ൽ ഇന്ത്യൻ ഡെന്റൽ ജേണൽ സ്ഥാപിച്ച അദ്ദേഹം 1939 ൽ ബംഗാൾ ഡെന്റിസ്റ്റ് ആക്റ്റ് സ്ഥാപിക്കുന്നതിൽ പ്രധാന പങ്ക് വഹിച്ചു.
1946 ൽ അദ്ദേഹം ബംഗാൾ ഡെന്റൽ അസോസിയേഷൻ സ്ഥാപിച്ചു, പിന്നീട് ഇന്ത്യൻ ഡെന്റൽ അസോസിയേഷൻ എന്ന് പുനർനാമകരണം ചെയ്യപ്പെട്ടു.
1964 ൽ ഇന്ത്യാ സർക്കാർ അദ്ദേഹത്തിന് പത്മഭൂഷൺ നൽകി.
ആദ്യകാലജീവിതം അലിഗഡ് മുസ്ലിം യൂണിവേഴ്സിറ്റി (1920)
മൗലവി സഫിയുദ്ദീൻ അഹമ്മദിന്റെയും ഫൈസുന്നേഷയുടെയും രണ്ടാമത്തെ കുട്ടിയായി 1890 ഡിസംബർ 24 ന് ബ്രിട്ടീഷ് ഇന്ത്യയിലെ കിഴക്കൻ ബംഗാളിലെ ബർദൻപാറയിലാണ് റഫിയുദ്ദീൻ അഹമ്മദ് ജനിച്ചത്.
നാല് സഹോദരന്മാരും ഒരു സഹോദരിയുമുണ്ടായിരുന്ന ഇദ്ദേഹം പ്രാഥമിക വിദ്യാഭ്യാസം ധാക്ക മദ്രസയിൽ നടത്തിയശേഷം പിന്നീട് കൊളീജിയറ്റ് സ്കൂളിൽ വിദ്യാഭ്യാസം പൂർത്തിയാക്കി.
1908 ൽ അലിഗഡ് മുസ്ലിം സർവകലാശാലയിൽ നിന്ന് ബിരുദം നേടി.
1909-ൽ പിതാവിന്റെ മരണശേഷം അഹമ്മദ് ആദ്യം ബോംബെയിലേക്കും പിന്നീട് യുകെയിലേക്കും പിന്നീട് അമേരിക്കയിലേക്കും പോയി.
അവിടെ അദ്ദേഹം അയോവ യൂണിവേഴ്സിറ്റി ഓഫ് ഡെന്റിസ്ട്രിയിൽ പ്രവേശനം നേടി.
1915 ൽ അദ്ദേഹം ഡെന്റൽ (ഡിഡിഎസ്) ബിരുദം നേടി.
1918 വരെ, ഒന്നാം ലോകമഹായുദ്ധസമയത്ത് , മസാച്യുസെറ്റ്സിലെ ബോസ്റ്റണിലെ കുട്ടികൾക്കായുള്ള ഫോർസിത്ത് ഡെന്റൽ ഇൻഫർമറിയിൽ അദ്ദേഹം പരിശീലനം നടത്തി.
കരിയർ ആർ. അഹമ്മദ് ഡെന്റൽ കോളേജ് ഹോസ്പിറ്റൽ ഡോ
1919 ൽ ഒന്നാം ലോക മഹായുദ്ധത്തിന്റെ അവസാനത്തിൽ അദ്ദേഹം ഇന്ത്യയിലേക്ക് മടങ്ങി.
ദന്തചികിത്സ
അടുത്ത വർഷം, ന്യൂയോർക്ക് സോഡ ഫൗണ്ടനിൽ നിന്നുള്ള ധനസഹായത്തോടെ അദ്ദേഹം ഇന്ത്യയിലെ ആദ്യത്തെ ഡെന്റൽ കോളേജ്, ഡോ. ആർ. അഹമ്മദ് ഡെന്റൽ കോളേജ്, ഹോസ്പിറ്റൽ എന്നിവ സ്ഥാപിച്ചു.
അവിടെ 1950 വരെ അദ്ദേഹം പ്രിൻസിപ്പലായി തുടർന്നു.
ആദ്യ മൂന്ന് വർഷത്തേക്ക് 11 വിദ്യാർത്ഥികളുണ്ടായിരുന്നു, അവരിൽ ഒരാൾ പാകിസ്ഥാന്റെ ഭാവി സ്ഥാപകനായ ഫാത്തിമ ജിന്നയായിരുന്നു.
1925 ൽ അദ്ദേഹം ഇന്ത്യൻ ഡെന്റൽ ജേണൽ സ്ഥാപിക്കുകയും 1946 വരെ അതിന്റെ പത്രാധിപരായി പ്രവർത്തിക്കുകയും ചെയ്തു.
1928 ആയപ്പോഴേക്കും ഡെന്റൽ പഠനത്തിന്റെ ഒരു സംഘടിത സ്ഥാപനമായി കോളേജ് ആരംഭിച്ചു.
ആ വർഷം, ഓപ്പറേറ്റീവ് ഡെന്റിസ്ട്രിയെക്കുറിച്ചുള്ള ആദ്യ വിദ്യാർത്ഥിയുടെ കൈപ്പുസ്തകം അദ്ദേഹം പ്രസിദ്ധീകരിച്ചു.
ഇന്ത്യൻ ഡെന്റൽ അസോസിയേഷന്റെ പ്രസിഡന്റായി മൂന്ന് തവണ സേവനമനുഷ്ഠിച്ചു.
1949 ൽ കോളേജ് കൊൽക്കത്ത സർവകലാശാലയിൽ ചേർന്നു.
അതേ വർഷം തന്നെ അദ്ദേഹം തന്റെ കോളേജിനെ പശ്ചിമ ബംഗാൾ സർക്കാരിന് നൽകി കൊൽക്കത്ത ഡെന്റൽ കോളേജ് എന്ന് നാമകരണം ചെയ്തു.
1932 ൽ കൊൽക്കത്ത മുനിസിപ്പൽ കോർപ്പറേഷന്റെ കൗൺസിലറായി തിരഞ്ഞെടുക്കപ്പെട്ടു.
1936 വരെ അദ്ദേഹം അവിടെ തുടർന്നു.
ആ വർഷം, കോളേജ് സ്റ്റേറ്റ് മെഡിക്കൽ ഫെസിലിറ്റിയുമായി അഫിലിയേറ്റ് ചെയ്തു.
1939 ൽ ബംഗാൾ ഡെന്റിസ്റ്റ് ആക്റ്റ് സ്ഥാപിക്കുന്നതിൽ അദ്ദേഹത്തിന് ഒരു പ്രധാന പങ്കുണ്ടായിരുന്നു.
1942 നും 1944 നും ഇടയിൽ അദ്ദേഹം കോർപ്പറേഷന്റെ ആൽഡർമാൻ ആയി .
പശ്ചിമ ബംഗാൾ മന്ത്രിസഭയിൽ സേവനമനുഷ്ഠിക്കാൻ പശ്ചിമ ബംഗാൾ മുഖ്യമന്ത്രി ഡോ. ബി.സി റോയ് അഹമ്മദിനെ ക്ഷണിച്ചു.
1962 വരെ കൃഷി മന്ത്രി, സാമൂഹിക വികസന, കോ-ഓപ്പറേഷൻ, ദുരിതാശ്വാസ പുനരധിവാസവകുപ്പുകൾ അദ്ദെഹം കൈകാര്യം ചെയ്തു.
നിർബന്ധിത പ്രാഥമിക വിദ്യാഭ്യാസത്തിനായി അദ്ദേഹം വാദിച്ചു.
1947 ൽ ഇന്റർനാഷണൽ കോളേജ് ഓഫ് ഡെന്റിസ്റ്റുകളിൽ നിന്നും ഇംഗ്ലണ്ടിലെ റോയൽ കോളേജ് ഓഫ് സർജൻസിൽ നിന്നും 1949 ൽ പിയറി ഫൗചാർഡ് അക്കാദമിയിൽ നിന്നും ഫെലോഷിപ്പ് ലഭിച്ചു.
1964 ൽ, ഇന്ത്യയുടെ മൂന്നാമത്തെ പരമോന്നത സിവിലിയൻ അവാർഡായ പത്മ ഭൂഷൺ ലഭിച്ച ആദ്യത്തെ ഇന്ത്യൻ ദന്തരോഗവിദഗ്ദ്ധനായി.
അഹമ്മദിന്റെ ബഹുമതികളും സ്മാരക ബഹുമതികളും 1965 ലെ ഐസിഡി മെമ്മോറിയൽ റോളിലെ ഒരു ലിഖിതം ഉൾക്കൊള്ളുന്നു.
1977 ലെ വാർഷിക ഇന്ത്യൻ ഡെന്റൽ കോൺഫറൻസിൽ ഡോ. ആർ. അഹമ്മദ് മെമ്മോറിയൽ ഓറേഷൻ സ്ഥാപിച്ചുകൊണ്ട് ഇന്ത്യൻ ദന്തചികിത്സയ്ക്ക് അദ്ദേഹം നൽകിയ സംഭാവനകളെ ഇന്ത്യൻ ഡെന്റൽ അസോസിയേഷൻ അംഗീകരിച്ചു.
പിയറി ഫൗചാർഡ് അക്കാദമി (പി‌എഫ്‌എ) 1987 ലെ ത്രൈമാസ പി‌എഫ്‌എ ജേണൽ അഹമ്മദിന്റെ സ്മരണയ്ക്കായി സമർപ്പിച്ചു, കൂടാതെ അയോവ യൂണിവേഴ്സിറ്റി ഓഫ് ഡെന്റിസ്ട്രി അലുമ്‌നി അസോസിയേഷൻ അവരുടെ ആദ്യത്തെ വിശിഷ്ട അന്താരാഷ്ട്ര പൂർവവിദ്യാർഥി അവാർഡ് 1989 ൽ അദ്ദേഹത്തിന് സമ്മാനിച്ചു.
മരണവും പാരമ്പര്യവും ഡോ. ആർ. അഹമ്മദ് ഡെന്റൽ കോളേജിന്റെയും ആശുപത്രിയുടെയും പഴയ കാമ്പസിനുള്ളിൽ അഹമ്മദിന്റെ പ്രതിമ
1965 ഫെബ്രുവരി 9 ന് അഹമ്മദ് അന്തരിച്ചു.
കൊൽക്കത്തയിലെ പാർക്ക് സർക്കസിലെ സെമിത്തേരിയിൽ അദ്ദേഹത്തെ സംസ്കരിച്ചു.
ഇന്ത്യയിലെ ആധുനിക ദന്തചികിത്സയുടെ പിതാവായി അനുസ്മരിക്കപ്പെട്ട ഇന്ത്യൻ ഡെന്റൽ അസോസിയേഷൻ അദ്ദേഹത്തിന്റെ ബഹുമാനാർത്ഥം ഡിസംബർ 24 ദേശീയ ദന്തഡോക്ടറായി പ്രഖ്യാപിച്ചു.
ശ്രദ്ധേയരായ വിദ്യാർത്ഥികൾ ഫാത്തിമ ജിന്ന തബിത സോളമൻ അവലംബം External links Dr. R. Ahmed Dental College and Hospital Archived 2021-05-25 at the Wayback Machine .
റഫീഖ് സകരിയ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ഏപ്രിൽ 2019) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇംഗ്ലീഷ് വിലാസം https://ml.wikipedia.org/wiki/Rafiq_Zakaria പ്രമാണം:Sir1.jpg Rafiq Zakaria
ഇന്ത്യയിലെ ഒരു രാഷ്ട്രീയ പ്രവർത്തകനും ഇസ്ലാമിക പണ്ഡിതനും ഗ്രന്ഥകാരനുമായിരുന്നു റഫീഖ് സകരിയ (ഏപ്രിൽ 5, 1920, — ജൂലൈ 9, 2005 ).